બે, ગરીબો માટેની પોપ ફ્રાન્સિસની કાળજી અને પરવા. વડા ધર્મગુરુ તરીકે પોપ ફ્રાન્સિસ એક વર્ષ પૂરું કર્યું ત્યારે હાર્લી ડેવિડસન નામની કંપનીએ તેમને કંપનીએ ખાસ તૈયાર કરેલી સર્વોત્તમ હાર્લી ડેવિડસન મોટરસાઇકલ ભેટમાં આપી. પોપ ફ્રાન્સિસે એના પર સહી કરીને આશીર્વાદ આપ્યા પછી એની હરાજી કરવા આપી દીધી. હરાજીમાંથી ઉપજેલા ૩,૨૨,૦૦૦ ડોલરની રકમ તેમણે રોમ ખાતે ગરીબો માટે રાતવાસની હોસ્ટલ અને ‘સૂપક્રિશ્ચયન’ (વાળુ) ચલાવવા માટે આપી દીધી. પોપ ફ્રાન્સિસ છેલ્લાં ચાર વર્ષ દરમિયાન દેશવિદેશના પોતાનાં સંબોધનમાં ગરીબો, નિરાશ્રિતો, આંતરિક સંઘર્ષ કે યુદ્ધને કારણે ઘર વિહોણા થયેલા સ્થળાંતર લોકને આશરો આપવા સૌને આહવાન કરતા રહ્યા છે. એટલું જ નહિ, વૅટિકન ખાતે કેટલાંક વસાહતીઓ માટે રહેવા અને કામ કરવાની વ્યવસ્થા કરી છે અને વિશ્વભરના દેવળોને પણ સ્થળાંતરિત લોકોને સહારે થવા અનુરોધ કર્યો છે.